**ISTILAH DALAM PENERBITAN ARTIKEL**

**INDEKS BERSITASI (*CITATION INDEXED*)**

Indeks bersitasi merupakan sejenis pangkalan data bibliografi yang mengindeks sitasi rujukan yang digunakan, bagi membolehkan pengguna mengesan dokumen terdahulu yang digunakan sebagai rujukan.

Thomson Reuters (sebelum ini dikenali sebagai ISI) menerbitkan indeks kepada jumal dan artikel jurnal dan prosiding dalam Science Citation index (SCI), Social Science Citation Index (SSCI) dan Humanities Citation Index (AHCI). Indeks bersitasi ini boleh diakses melalui laman sesawang Web of Science (WoS).

Elsevier menerbitkan Scopus secara atas talian dan berfungsi sebagai pangkalan data indeks bersitasi sepertimana Web of Science.

Indeks bersitasi yang diterima pakai untuk menilai penerbitan berindeks dalam MyRA ialah Thomson Reuters Web of Science dan Scopus sahaja.

Perkhidmatan indeks bersitasi lain yang mempunyai fungsi yang sama ialah MyCITE, Indian Citation Index, CiteSeer den Google Scholar. Perkhidmatan berkenaan tidak digunakan dalam penilaian MyRA.

**INDEKS (*INDEXED*)**

Indeks merujuk indek kepada bibliografi artikel yang diterbitkan. Maklumat yang terdapat dalam rekod indeks ialah maklumat penerbitan artikel (Pengarang, judul, nama jurnal atau prosiding, penerbit, tahun terbitan dan sebagainya. Data yang dimasukkan boleh di buat carian semula oleh pengguna.

Maklumat minima seperti dalam glosari MyRA adalah seperti berikut:

*Zulkifli, l., Liew, P.K.,Israf, D.A., Omar, A.R. and Hair-Bejo, 2003. Effects of early age feed restriction and thermal conditioning on heterophil/lymphocyte ratio, heat shock protein 70 and body temperature of male broiler chickens subjected to acute heat stress. Journal of Thermal Biology, 28:217-222.*

Contoh indeks ialah ERIC, ECONLIT, EbscoHost, Proquest Direct dan seumpamanya. Artikel yang diindeks dalam pangkalan data seperti ini tidak semestinya dikira dalam kategori *'Total number of publications in citation-indexed journals including refereed proceeding*s" sekiranya penerbitan berkenaan tidak tersenarai dalam Thomson Reuters Web of Science dan/atau Elsevier Scopus.

**JURNAL BERWASIT (*REFEREED JOURNAL*)**

Jurnal berwasit bermaksud setiap artikel yang diterbitkan telah melalui proses perwasitan (*review*) oleh pakar yang dilantik oleh pihak penerbit jurnal, biasanya melibatkan 2-5 orang pewasit bagi setiap artikel. Mereka merupakan pakar dalam bidang yang menjadi topik utama artikel tersebut.

**FAKTOR IMPAK (*IMPACT FACTOR*) (IF)**

Faktor Impak adalah ukuran kekerapan "purata artikel” yang disiarkan dalam jurnal ilmiah yang telah dipetik (*cited*) dalam satu tahun atau tempoh tertentu. IF sering digunakan untuk mengukur atau menggambarkan kepentingan jurnal khusus dalam bidangnya. Thomson Reuters telah menerbitkan tahap kedudukan jumal, menilai, dan membandingkan jurnal dalam subjek masing-masing dan menerbitkan laporan dalam Journal Citation Report (JCR).

 Contoh formula yang digunakan:

 *A = the number of times articles published in the journal during 2006-7 were cited by other journals during 2008*

 *B = the number of articles or reviews that were published in the journal during 2006-7 2008 Impact factor for a journal = A/B*

Nota: Nilai Faktor Impak yang diterima pakai hanyalah terbitan JCR sahaja.

 Sumber: Perpustakaan Sultanah Bahiyah